AMARIN รายได้พุ่ง หนุนงบฯไตรมาส 3/61 พลิกกำไร มาที่ 104 ลบ.
AMARIN รายได้พุ่ง หนุนงบฯไตรมาส 3/61 พลิกกำไร มาที่ 104 ลบ. จากปีก่อนขาดทุน 14.27 ลบ. ขณะที่งวด 9 เดือน พลิกกำไรมาที่ 78.54 ลบ. จากปีก่อนขาดทุน 185.08 ลบ.
14 พ.ย. 2561

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) หรือ AMARIN รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวพลิกมีกำไร เนื่องจากบริษัทฯ มีรายได้รวมทั้งสิ้น 1,184.08 ล้านบาท เพิ่มขึ้นจากงวดเดียวกันของปีก่อน 611.39 ล้านบาท หรือคิดเป็น  106.76% เนื่องด้วยบริษัทฯ ได้เข้าซื้อหุ้นในบริษัท อมรินทร์บุ๊ค เซ็นเตอร์ จำกัด ซึ่งเป็นผู้จำหน่ายสิ่งพิมพ์ ได้แก่ นิตยสาร หนังสือเล่ม และสินค้าอื่นๆ เพิ่มขึ้น จากเดิมถือหุ้น 19% เป็น 100% ส่งผลให้รายได้จากการจัดการจัดจำหน่ายนิตยสารหนังสือเล่มเพิ่มขึ้น 450.96% และมีกำไรที่รับรู้ของส่วนได้เสีย ซึ่งถือก่อนการเปลี่ยนแปลงสถานะเป็นบริษัทย่อย 47.64 ล้านบาท
ในขณะเดียวกัน รายได้ธุรกิจทีวีดิจิทัลช่อง อมรินทร์ทีวี เอชดี มีการเติบโตที่เพิ่มขึ้นอย่างต่อเนื่อง เป็นผลมาจากการพัฒนาเนื้อหารายการที่ได้รับความนิยมเพิ่มขึ้น โดยรายได้ในส่วนธุรกิจทีวีดิจิทัล เพิ่มขึ้น 52.79% นอกจากนี้รายได้ธุรกิจดิจิทัลซึ่งเป็นการด าเนินการโฆษณาและรับจ้างผลิตงานประเภทดิจิทัลเพิ่มขึ้นสูงถึง 45.11% และธุรกิจงานแฟร์เพิ่มขึ้น 16.48% เมื่อเทียบกับช่วงเวลาเดียวกันของปีก่อน